钦定古今图书集成/明伦汇编/氏族典/第064卷 > 《廖用贤尚友录》 > 闾大肥
## 钦定古今图书集成/明伦汇编/氏族典/第064卷 > 《廖用贤尚友录》 > 闾大肥

按《魏书闾大肥传》：“大肥，蠕蠕人也。太祖时，与其弟大
埿倍颐率宗族归国，尚华阴公主。太宗即位，进大肥
为内都大官，爵为侯。神瑞中，为都将。泰常初，复为都
将，领禁兵讨蠕蠕，假使持节安阳公，镇抚陈汝。世祖
初，讨大檀，还为内都大官。出除使持节冀青二州刺
史，假荥阳公。寻征还，位特进，复出为冀青二州刺史。”
寻入为内都大官。从讨赫连昌，以功授荥阳公。公主
薨，复尚濩泽公主。又为都将，击大檀，讨东部、高车，征
平凉，并有功。世祖将拜大肥为王，遇疾卒，追赠中山
王。子贺，早卒，弟凤袭爵。